
Εφαρμογή απαιτήσεων για ικανότητα τήρησης 
φυλακής των ναυτικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 4, 8 παρ. 2 και 9 του ν. 1314/1983 για την 
κύρωση της Διεθνούς Σύμβασης «για πρότυπα εκπαί¬ 
δευσης, έκδοσης πιστοποιητικών και τήρησης φυλακών 
των ναυτικών, 1978 (8.Τ.Ο.\Λ/.) (Α' 2)». 

β) της παρ. 6 του άρθρου 2 του ν. 3922/2011 «Σύσταση 
Αρχηγείου Λιμενικού Σώματος - Ελληνικής Ακτοφυλακής 
και άλλες διατάξεις» (Α' 35). 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (Α' 98). 

δ) του π.δ. 242/1999 «Οργανισμός Υπουργείου Εμπο¬ 
ρικής Ναυτιλίας» (Α' 201), όπως ισχύει. 

ε) του π.δ. 184/2009 «Σύσταση Υπουργείου Προστα¬ 
σίας του Πολίτη και καθορισμός των αρμοδιοτήτων 
του» (Α' 213). 

στ) του άρθρου 2 του π.δ. 185/2009 «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολιτικής 
και μετονομασία του σε «Υπουργείο Οικονομίας, Ανταγω¬ 
νιστικότητας και Ναυτιλίας», μετατροπή του Υπουργείου 
Μακεδονίας-Θράκης σε Γ ενική Γ ραμματεία Μακεδονίας - 
Θράκης και υπαγωγή στο Υπουργείο Εσωτερικών της Γ ε¬ 
νικής Γ ραμματείας Μακεδονίας - Θράκης και της Γ ενικής 
Γ ραμματείας Αιγαίου και Νησιωτικής Πολιτικής (Α' 123). 

ζ) των άρθρων 4 παρ. 4, 10, 11, και 12 του π.δ. 189/ 
2009 «Καθορισμός και ανακατανομή αρμοδιοτήτων των 
Υπουργείων» (Α' 221). 

η) του π.δ. 50/2010 «Ανακατανομή αρμοδιοτήτων των 
Υπουργείων και τροποποιήσεις του π.δ. 189/ 2009» (Α' 89). 

θ) των άρθρων 1, 4 και 5 του π.δ. 96/2010 «Σύσταση 
Υπουργείου Θαλασσίων Υποθέσεων, Νήσων και Αλιείας, 
καθορισμός αρμοδιοτήτων του και ανακατανομή αρμο¬ 
διοτήτων των Υπουργείων» (Α' 170). 

ι) των άρθρων 2, 3, 4 και 5 του π.δ. 127/2010 «Ανακατα¬ 
νομή αρμοδιοτήτων των Υπουργείων, Εσωτερικών, Απο¬ 


κέντρωσης και Ηλεκτρονικής Διακυβέρνησης, Αγροτικής 
Ανάπτυξης και Τροφίμων, Δικαιοσύνης, Διαφάνειας και 
Ανθρωπίνων Δικαιωμάτων, Προστασίας του Πολίτη και 
Θαλασσίων Υποθέσεων, Νήσων και Αλιείας» (Α' 214). 

ια) του άρθρου 4 του π.δ. 65/ 2011 «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής Δια¬ 
κυβέρνησης στα Υπουργεία α) Εσωτερικών και β) Διοικη¬ 
τικής Μεταρρύθμισης και Ηλεκτρονικής Διακυβέρνησης, 
συγχώνευση των Υπουργείων Οικονομίας, Ανταγωνιστι¬ 
κότητας και Ναυτιλίας και Θαλάσσιων Υποθέσεων, Νήσων 
και Αλιείας στο Υπουργείο Ανάπτυξης, Ανταγωνιστικότη¬ 
τας και Ναυτιλίας και μεταφορά στον Πρωθυπουργό των 
Γενικών Γραμματειών Ενημέρωσης και Επικοινωνίας και 
στο Υπουργείο Παιδείας, Δια Βίου Μάθησης και Θρησκευ¬ 
μάτων της Γ ενικής Γ ραμματείας Νέας Γ ενιάς» (Α' 147). 

ιβ) του άρθρου 3 του π.δ. 73/2011 «Μετονομασία της 
Γ ενικής Γ ραμματείας Επικοινωνίας και της Γ ενικής Γ ραμ¬ 
ματείας Ενημέρωσης, ανακατανομή των υπαγομένων σε 
αυτές υπηρεσιών, μεταφορά υπηρεσιών και αρμοδιοτή¬ 
των από το Υπουργείο Πολιτισμού και Τουρισμού στον 
Πρωθυπουργό, σύσταση Γ ενικής Γ ραμματείας Ναυτιλίας 
στο Υπουργείο Ανάπτυξης, Ανταγωνιστικότητας και Ναυ¬ 
τιλίας και ρύθμιση άλλων συναφών θεμάτων» (Α' 178). 

ιγ) του άρθρου 5 του π.δ. 85/ 2012 «Ίδρυση και μετο¬ 
νομασία Υπουργείων, μεταφορά και κατάργηση υπη¬ 
ρεσιών» (Α' 141), όπως τροποποιήθηκε με το άρθρο 1 
του π.δ. 94/2012 «Τροποποίηση π.δ. 85/2012 «Ίδρυση και 
μετονομασία Υπουργείων, μεταφορά και κατάργηση 
υπηρεσιών (Α' 141)» (Α' 149) και ισχύει. 

2. Τις διατάξεις του Κώδικα Δημοσίου Ναυτικού Δι¬ 
καίου, που κυρώθηκε με το ν.δ. 187/1973 (Α' 261). 

3. Τις διατάξεις του π.δ. 79/ 2012 «Αποδοχή τροποποιή¬ 
σεων της Διεθνούς Σύμβασης «Για πρότυπα εκπαίδευ¬ 
σης, έκδοσης πιστοποιητικών και τήρησης φυλακών των 
ναυτικών, 1978», η οποία κυρώθηκε με το ν. 1314/1983, 
όπως αυτή τροποποιήθηκε» (Α' 137). 

4. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού. 

5. Την υπ’ αριθμ. 320/ 2012 Γνωμοδότηση του Συμβου¬ 
λίου της Επικράτειας, ύστερα από πρόταση του Υπουρ¬ 
γού Ναυτιλίας και Αιγαίου, αποφασίζουμε: 

Άρθρο 1 

Οργάνωση χρόνου εργασίας και ανάπαυσης 

1. Τα χρονικά διαστήματα ανάπαυσης του προσωπικού 

που εκτελεί φυλακές και εκείνων που τους έχουν ανα¬ 
τεθεί καθήκοντα τα οποία σχετίζονται με την ασφάλεια, 
συμπεριλαμβανομένων ειδικών καθηκόντων που αναλαμ¬ 
βάνονται σε περίπτωση συμβάντος έκτακτης ανάγκης, 
την πρόληψη της ρύπανσης και την ασφάλεια από έκνο- 
μες ενέργειες (εοουπίγ), καθορίζονται σύμφωνα με τις 
διατάξεις του τμήματος Α-Ν/ΙΙΙ/1 του Μέρους Α του Κώδικα 
της Διεθνούς Σύμβασης για Πρότυπα Εκπαίδευσης,Έκδο¬ 
σης Πιστοποιητικών και Τήρησης Φυλακών των Ναυτικών 
(δ.Τ.Ο.νν.), υπό την επιφύλαξη απαιτήσεων της νομοθε¬ 
σίας περί μεγίστου χρόνου απασχόλησης πληρωμάτων 
Ε/Γ και Ε/Γ-Ο/Γ ταχυπλόων πλοίων, που εκτελούν πλόες 
εσωτερικού και εμπίπτουν στην εφαρμογή του Κώδικα 
Ταχυπλόων Πλοίων του Διεθνούς Ναυτιλιακού Οργανι¬ 
σμού (ΙΜΟ) ή του Κώδικα Δυναμικώς Υποστηριζόμενων 
Σκαφών του Διεθνούς Ναυτιλιακού Οργανισμού (ΙΜΟ). 

2. Συγκεκριμένα, σε όλα τα πρόσωπα στα οποία ανατίθε¬ 
νται καθήκοντα αξιωματικού υπεύθυνου φυλακής ή μέλους 
πληρώματος που αποτελεί μέρος φυλακής και σε εκείνα 
που τους έχουν ανατεθεί καθήκοντα, τα οποία σχετίζονται 
με την ασφάλεια, συμπεριλαμβανομένων ειδικών καθη¬ 
κόντων που αναλαμβάνονται σε περίπτωση συμβάντος 
έκτακτης ανάγκης, την πρόληψη της ρύπανσης και την 
ασφάλεια από έκνομες ενέργειες (εοουπίγ), χορηγείται 
χρονικό διάστημα ανάπαυσης που δεν είναι λιγότερο από: 

α) δέκα (10) ώρες σε οποιαδήποτε περίοδο είκοσι 
τεσσάρων (24) ωρών και 

β) εβδομήντα επτά (77) ώρες σε οποιαδήποτε περίοδο 
επτά (07) ημερών. 

3. Οι ώρες ανάπαυσης δεν διαιρούνται σε περισσό¬ 
τερες από δύο περιόδους, η μία από τις οποίες διαρκεί 
τουλάχιστον έξι (06) ώρες και τα χρονικά διαστήματα 
μεταξύ διαδοχικών περιόδων ανάπαυσης δεν υπερβαί¬ 
νουν τις δεκατέσσερις (14) ώρες. 

4. Οι απαιτήσεις για τις περιόδους ανάπαυσης, που 
καθορίζονται στην παράγραφο 2 και 3, δεν είναι απαραί¬ 
τητο να τηρούνται σε περίπτωση επείγουσας ανάγκης 
ή άλλων υπερισχύουσων επιχειρησιακών συνθηκών. Τα 
απαιτούμενα από τους εθνικούς νόμους και κανονισμούς 
και από τα διεθνή όργανα γυμνάσια στο πλοίο διεξάγο¬ 
νται κατά τρόπο ώστε να ελαχιστοποιείται η διακοπή των 
περιόδων ανάπαυσης και να μην προξενείται κόπωση. 

5. Οταν ναυτικός ευρίσκεται σε άμεση διάθεση, όπως 
στην περίπτωση αστελέχωτου μηχανοστασίου, λαμβά¬ 
νει επαρκή αντισταθμιστική περίοδο ανάπαυσης, εάν η 
κανονική περίοδος ανάπαυσής του διαταράσσεται από 
κλήσεις για εργασία. 

Άρθρο 2 

Πίνακας και αρχείο οργάνωσης 
χρόνου εργασίας και ανάπαυσης 

1. Σε ευπρόσιτο μέρος στο πλοίο, τοποθετείται με 
μέριμνα του πλοιάρχου πίνακας, στον οποίο εμφαίνεται 
η οργάνωση του χρόνου εργασίας και περιλαμβάνεται 
για κάθε θέση εργασίας τουλάχιστον: 

α) το χρονοδιάγραμμα της υπηρεσίας όταν το πλοίο 
είναι στη θάλασσα και όταν το πλοίο είναι σε λιμένα και 

β) το ελάχιστο σύνολο ωρών ανάπαυσης, όπως καθο¬ 
ρίζεται στο παρόν ή με Συλλογική Σύμβαση Ναυτικής 
Εργασίας που εφαρμόζεται. 

Ο πίνακας που αναφέρεται στην παράγραφο αυτή 
συντάσσεται, σύμφωνα με το πρότυπο που παρατίθεται 
στο Παράρτημα Α ή στις εκάστοτε ισχύουσες διεθνείς 
οδηγίες, στην ελληνική και στην αγγλική γλώσσα. 


2. Με μέριμνα του πλοιάρχου τηρείται για χρονικό διά¬ 
στημα τουλάχιστον ενός μηνάς επί του πλοίου αρχείο 
των καθημερινών ωρών ανάπαυσης των ναυτικών και 
είναι διαθέσιμο για έλεγχο από αρμόδιες αρχές, ώστε 
να εξασφαλίζεται η τήρηση των διατάξεων του παρό¬ 
ντος διατάγματος. Το αρχείο συντάσσεται σύμφωνα με 
το πρότυπο που καθορίζεται στο Παράρτημα Β ή στις 
εκάστοτε ισχύουσες διεθνείς οδηγίες, στην ελληνική και 
στην αγγλική γλώσσα. Οι ναυτικοί λαμβάνουν αντίγραφο 
των στοιχείων του αρχείου που τους αφορούν, υπογε¬ 
γραμμένο από τον πλοίαρχο ή από μέλος πληρώματος 
εξουσιοδοτημένο από αυτόν και από τους ναυτικούς. 

3. Για πλοία που εκτελούν πλόες σε περιοχές που 
ισχύει η ίδια τοπική ώρα, οι ώρες και τα χρονικά δια¬ 
στήματα του παρόντος άρθρου καταχωρούνται σε το¬ 
πική ώρα και για πλοία που εκτελούν πλόες σε περιοχές 
όπου η τοπική ώρα αλλάζει, καταχωρούνται σε “παγκό¬ 
σμιο χρόνο συντονισμού” (ΨΤΟ). 

4. Η τήρηση του πίνακα και του αρχείου καλύπτουν τις 
απαιτήσεις τήρησης του προγράμματος και του αρχείου 
που προβλέπονται στο π.δ. 152/2003 (Α' 124). 

Άρθρο 3 

Αναστολή προγράμματος χρόνου ανάπαυσης 

1. Ο πλοίαρχος έχει το δικαίωμα να απαιτεί από 
ναυτικό να εκτελεί όσες ώρες εργασίας απαιτούνται 
για την άμεση ασφάλεια του πλοίου, των ατόμων που 
επιβαίνουν σε αυτό ή του φορτίου ή για την παροχή 
βοήθειας σε άλλο πλοίο ή άτομα που ευρίσκονται σε 
κατάσταση κινδύνου στη θάλασσα. Στις περιπτώσεις 
αυτές, ο πλοίαρχος μπορεί να αναστείλει την ισχύ του 
προγράμματος ωρών ανάπαυσης και να απαιτήσει από 
ναυτικό να εκτελέσει όσες ώρες εργασίας απαιτούνται 
μέχρις ότου αποκατασταθεί η ομαλή κατάσταση. Μόλις 
καταστεί δυνατό μετά την αποκατάσταση των κανονι¬ 
κών συνθηκών, ο πλοίαρχος εξασφαλίζει τη χορήγηση 
επαρκούς περιόδου ανάπαυσης σε όλους τους ναυτι¬ 
κούς που εκτέλεσαν εργασία στη διάρκεια περιόδου 
ανάπαυσης, σύμφωνα με το χρονοδιάγραμμα υπηρεσίας. 

2. Σε περίπτωση κατά την οποία ναυτικός που μετέχει 
σε φυλακές συμμετέχει ή απασχολείται σε περιστατικό: 

(α) επείγουσας ανάγκης (οπιοΓροησγ), (β) γυμνασίου (άιϊΙΙ), 
(γ) υπερισχυουσών επιχειρησιακών συνθηκών, (ονοιτίάίηρ 
ορθΓαΙίοηαΙ οοηάίίίοηε), δηλαδή ουσιωδών εργασιών επί 
του πλοίου, οι οποίες για λόγους ασφάλειας, προστα¬ 
σίας του θαλασσίου περιβάλλοντος, δημοσίου συμφέρο¬ 
ντος δεν είναι δυνατό να καθυστερήσουν ή οι οποίες δεν 
μπορούσαν να προβλεφθούν κατά την έναρξη του πλου, 
καταχωρείται σχετική εγγραφή σε στήλη παρατηρήσεων 
της μερίδας του αρχείου που αφορά στο ναυτικό αυτό. 
Η εγγραφή αυτή περιέχει το χρόνο έναρξης και πέρατος 
της απασχόλησης, ενώ η σχετική καταχώρηση, γίνεται σε 
εύλογο χρονικό διάστημα μετά τη λήξη του περιστατικού. 

Άρθρο 4 
Εξαιρέσεις 

1. Με Συλλογικές Συμβάσεις Ναυτικής Εργασίας επι¬ 
τρέπεται να ορίζονται εξαιρέσεις από τα όρια της πα¬ 
ραγράφου 2β και 3 του άρθρου 1, υπό την προϋπόθεση 
ότι το χρονικό διάστημα ανάπαυσης δεν είναι μικρότερο 
από εβδομήντα (70) ώρες σε οποιαδήποτε περίοδο επτά 
(07) ημερών. Εξαιρέσεις από την εβδομαδιαία περίοδο 
ανάπαυσης που προβλέπεται στην παράγραφο 2β του 
άρθρου 1 δεν επιτρέπονται για περισσότερες από δύο 

διαδοχικές εβδομάδες. Τα χρονικά διαστήματα μεταξύ 
δύο περιόδων εξαιρέσεων επί πλοίου δεν είναι μικρό¬ 
τερα από το διπλάσιο της χρονικής διάρκειας της εξαί¬ 
ρεσης. Οι ώρες ανάπαυσης που παρέχονται στην παρά¬ 
γραφο 2α του άρθρου 1 δεν μπορεί να διαιρούνται σε 
περισσότερες από τρεις περιόδους, η μία εκ των οποίων 
έχει διάρκεια τουλάχιστον έξι (06) ώρες και καμία από 
τις άλλες δύο περιόδους δεν έχει διάρκεια μικρότερη 
από μία (01) ώρα. Τα χρονικά διαστήματα μεταξύ των 
διαδοχικών περιόδων ανάπαυσης δεν υπερβαίνουν τις 
δεκατέσσερις (14) ώρες. Εξαιρέσεις δεν πρέπει να επε- 
κτείνονται πέραν δύο περιόδων είκοσι τεσσάρων (24) 
ωρών σε οποιαδήποτε περίοδο επτά (07) ημερών. 

2. Οι παραπάνω εξαιρέσεις τηρούν, κατά το δυνατό, τα 
πρότυπα που καθορίζονται με το παρόν διάταγμα, μπο¬ 
ρούν όμως να λαμβάνουν υπόψη συχνότερες ή μεγαλύ¬ 
τερες περιόδους άδειας ή να προβλέπουν τη χορήγηση 
αντισταθμιστικής άδειας για ναυτικούς που μετέχουν 
σε φυλακές γέφυρας ή μηχανοστασίου ή για ναυτικούς 
που εργάζονται σε πλοία που εκτελούν βραχείς πλόες. 

3. Οι παραπάνω εξαιρέσεις λαμβάνουν υπόψη, κατά το 
δυνατό, τις οδηγίες σχετικά με την πρόληψη της κόπω¬ 
σης του Τμήματος Β-λ/ΙΙΙ/Ι του Μέρους Β της Διεθνούς 
Σύμβασης δ.Τ.Ο.νν. 

Άρθρο 5 

Οργάνωση φυλακών 

1. Με μέριμνα του πλοιάρχου τα συστήματα τήρησης 
φυλακών ρυθμίζονται κατά τρόπο, ώστε η αποδοτικότη- 
τα όλου του προσωπικού που τηρεί φυλακή να μην μειώ¬ 
νεται λόγω κόπωσης και οι υπηρεσίες να οργανώνονται 
κατά τρόπο, ώστε ο εκτελών την πρώτη φυλακή κατά 
την έναρξη του πλου και οι εκτελούντες τις επόμενες 
φυλακές να έχουν επαρκώς αναπαυθεί και είναι από 
κάθε άποψη ικανοί για την άσκηση καθηκόντων. 

2. Επιπρόσθετα, ο πλοίαρχος διασφαλίζει ότι η ορ¬ 
γάνωση φυλακών είναι επαρκής, ώστε να τηρείται 
ασφαλής φυλακή ή φυλακές, λαμβάνοντας υπόψη τις 
επικρατούσες συνθήκες και καταστάσεις και ότι, υπό 
τη γενική διοίκησή του: 

α) οι αξιωματικοί που έχουν αναλάβει φυλακή ναυ¬ 
σιπλοΐας είναι υπεύθυνοι για την ασφαλή ναυσιπλοΐα 
του πλοίου κατά τη διάρκεια της υπηρεσίας τους, όταν 
είναι οι ίδιοι παρόντες στη γέφυρα ναυσιπλοΐας ή σε 
άμεσα γειτνιάζοντα χώρο, όπως το δωμάτιο χαρτών ή 
το κέντρο ελέγχου της γέφυρας, σε κάθε χρόνο, 
β) οι χειριστές ραδιοεπικοινωνιών είναι υπεύθυνοι για την 
τήρηση συνεχούς φυλακής ραδιοεπικοινωνιών σε κατάλληλες 
συχνότητες κατά τη διάρκεια εκτέλεσης της υπηρεσίας τους, 
γ) οι αξιωματικοί που έχουν αναλάβει φυλακή μη¬ 
χανοστασίου, σύμφωνα με τα οριζόμενα στον Κώδικα 
δΤΟνν και υπό τη διοίκηση του πρώτου μηχανικού, είναι 
άμεσα διαθέσιμοι και σε ετοιμότητα για παρακολούθηση 
των χώρων μηχανοστασίου και, όταν απαιτείται, είναι 
παρόντες στο χώρο μηχανοστασίου κατά τη διάρκεια 
της περιόδου ευθύνης τους, 
δ) κατάλληλη και αποτελεσματική φυλακή ή φυλακές 
τηρούνται πάντοτε με σκοπό την ασφάλεια, όταν το πλοίο 
είναι αγκυροβολημένο ή ελλιμενισμένο και, εάν το πλοίο 
μεταφέρει επικίνδυνο φορτίο, για την οργάνωση τέτοιας 
φυλακής ή φυλακών λαμβάνεται πλήρως υπόψη η φύση, 
ποσότητα, συσκευασία και στοιβασία του επικίνδυνου 
φορτίου και οι οποιεσδήποτε ειδικές συνθήκες επικρα¬ 
τούν στο πλοίο, στη θαλάσσια περιοχή ή στη ξηρά, και 


ε) κατά περίπτωση, κατάλληλη και αποτελεσματική 
φυλακή ή φυλακές τηρούνται με σκοπό την ασφάλεια 
από έκνομες ενέργειες. 

Άρθρο 6 

Νυκτερινή εργασία 

1. Ναυτικοί που εκτελούν φυλακές, για τους οποίους 
πιστοποιείται από ιατρό ότι έχουν προβλήματα υγείας 
που οφείλονται στο γεγονός ότι εκτελούν εργασία τη 
νύκτα, μεταφέρονται εφόσον είναι δυνατό, σε εργασία 
την ημέρα για την οποία είναι κατάλληλοι. Νύκτα για το 
σκοπό του παρόντος σημαίνει το χρονικό διάστημα του¬ 
λάχιστον εννέα (09) ωρών, που δεν αρχίζει αργότερα από 
τα μεσάνυχτα και δεν τελειώνει νωρίτερα από τις 5 π.μ.. 

2. Εφόσον ζητηθεί από δημόσια αρχή, οι πλοιοκτήτες 
πρέπει να παρέχουν πληροφορίες σχετικά με ναυτικούς 
που εργάζονται κατά τη νύκτα. 

Άρθρο 7 

Εκτέλεση υπηρεσίας 
υπό την επίδραση οινοπνεύματος 

1. Η υπηρεσία από τον πλοίαρχο, αξιωματικό ή άλλο μέλος 
πληρώματος κατά την εκτέλεση καθορισμένων καθηκόντων 
ασφάλειας, συμπεριλαμβανομένων ειδικών καθηκόντων που 
αναλαμβάνονται σε περίπτωση συμβάντος έκτακτης ανά¬ 
γκης, ασφάλειας από έκνομες ενέργειες και εκείνων που 
σχετίζονται με το θαλάσσιο περιβάλλον, απαγορεύεται 
όταν βρίσκεται υπό την επίδραση οινοπνεύματος. 

2. Πλοίαρχος, αξιωματικός ή άλλο μέλος πληρώματος 
κατά την εκτέλεση καθορισμένων καθηκόντων ασφά¬ 
λειας, συμπεριλαμβανομένων ειδικών καθηκόντων που 
αναλαμβάνονται σε περίπτωση συμβάντος έκτακτης 
ανάγκης, ασφάλειας από έκνομες ενέργειες και εκείνων 
που σχετίζονται με το θαλάσσιο περιβάλλον, θεωρείται 
ότι βρίσκεται υπό την επίδραση οινοπνεύματος, όταν το 
ποσοστό συγκέντρωσης του οινοπνεύματος στο αίμα 
είναι άνω του 0,05% (ΒΑΟ) ή όταν το ποσοστό συγκέ¬ 
ντρωσης του οινοπνεύματος στον εκπνεόμενο αέρα είναι 
άνω των 0,25 χιλιοστών του γραμμαρίου ανά λίτρο (πιρ/Ι). 

3. Με κοινή Απόφαση των Υπουργών Ναυτιλίας και Αιγαί¬ 
ου και των καθ’ ύλην συναρμόδιων Υπουργών μπορεί να κα¬ 
θορίζονται μέθοδοι και διαδικασίες ελέγχου κατανάλωσης 
οινοπνεύματος, καθώς και κάθε άλλη σχετική λεπτομέρεια. 

4. Σε ναυτικό που βρίσκεται υπό την επίδραση οινο¬ 
πνεύματος, δεν επιτρέπεται η ανάληψη καθηκόντων με 
μέριμνα του πλοιάρχου, λαμβάνοντας υπόψη και την 
πολιτική - πρόγραμμα του πλοιοκτήτη, καθώς και τις 
διεθνείς οδηγίες σχετικά με την προστασία της υγείας 
και την πρόληψη υπερκατανάλωσης οινοπνεύματος. 

Άρθρο 8 
Λήψη μέτρων 

1. Ο πλοιοκτήτης λαμβάνει όλα τα απαραίτητα μέτρα 
συμπεριλαμβανομένης της παροχής στον πλοίαρχο των 
απαραίτητων πόρων για τη συμμόρφωση προς τις υπο¬ 
χρεώσεις του σύμφωνα με το παρόν διάταγμα. 

2. Ο πλοίαρχος λαμβάνει όλα τα απαραίτητα μέτρα 
για να εξασφαλίζει την εφαρμογή των απαιτήσεων που 
απορρέουν από το παρόν διάταγμα και συνεργάζεται 
για το σκοπό αυτό με τον πλοιοκτήτη και με το εξου¬ 
σιοδοτημένο πρόσωπο ή πρόσωπα, σύμφωνα με τον 
Διεθνή Κώδικα Ασφαλούς Διαχείρισης για την ασφαλή 
λειτουργία των πλοίων και για την πρόληψη ρύπανσης 
του περιβάλλοντος (Ι3Μ Οοάθ). 

Άρθρο 9 

Αντίγραφο του παρόντος διατάγματος και της οικείας 
Συλλογικής Σύμβασης Ναυτικής Εργασίας τηρούνται επί 
του πλοίου ώστε να είναι εύκολα προσιτά στο πλήρωμα. 


Άρθρο 10 
Παραρτήματα 

Προσαρτώνται και αποτελούν αναπόσπαστο μέρος 
του παρόντος τα πιο κάτω Παραρτήματα Α και Β. 

(2) Έλεγχος κατά περίπτωση. ΟίΐθεΙ< 35 ειρρεορτίβίθ. 

Άρθρο 11 

Καταργούμενες Διατάξεις 

Με την έναρξη ισχύος του παρόντος καταργούνται οι 
διατάξεις του π.δ. 281/1998 (Α' 202), καθώς και κάθε άλλη 
διάταξη που αντίκειται στις απαιτήσεις των διατάξεων 
του παρόντος. 

Άρθρο 12 
Έναρξη Ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Ναυτιλίας και Αιγαίου αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 22 Μαίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

